মহারাষ্ট্রে মসজিদের মধ্যেই প্রদেশ কংগ্রসের সহ সভাপতিকে কুপিয়ে খুন

ওয়েবডেস্ক- মহারাষ্ট্রে (Maharashtra ) হাড়হিম করা কাণ্ড! মসজিদের (mosque) মধ্যেই প্রদেশ কংগ্রসের (Congress vice-president) সহ সভাপতির উপর দুষ্কৃতী হামলা। এলোপাথাড়ি ছুরির কোপ। পর পর আঘাতে মৃত্যু মহারাষ্ট্রের বরিষ্ঠ কংগ্রেস নেতা হিদায়াতুল্লা প্যাটেলের (Hidayatullah Patel) । ঘটনায় তদন্তে নেমে এক অভিযুক্তকে গ্রেফতার করেছে পুলিশ। পুরসভা নির্বাচনের মধ্যেই এই ঘটনা চাঞ্চল্য ছড়িয়েছে।

পুলিশ সূত্রে খবর, মঙ্গলবার দুপুর দেড়টা নাগাদ অকোলা জেলার অকোট এলাকায় মোহালা গ্রামের জামা মসজিদে পড়তে গিয়েছিলেন হিদায়াতুল্লা। নামাজ পড়ে বেরিয়ে আসছিলেন তিনি ঠিক সেই সময় তার উপর হামলা চালায় দুষ্কৃতীরা। আচমকাই কংগ্রেস নেতার ঘাড়ে ও বুকে এলোপাথাড়ি ছুরির কোপ চালায় দুষ্কৃতীরা। গুরুতর আহত অবস্থায় স্থানীয়া তাকে উদ্ধার করে হাসপাতালে ভর্তি করে।

চিকিৎসা চলার সময় বুধবার সকালেই মৃত্যু হয়েছে তাঁর। এই নারকীয় ঘটনার একটি ভিডিও সোশ্যাল মিডিয়ায় ভাইরাল হয়েছে। সেখানে এই হাড়হিম ছবি দেখা গেছে। রক্তাক্ত অবস্থায় ৬৬ বছর বয়সি ওই নেতাকে বের করে আনা হচ্ছে মসজিদ থেকে। খবর পেয়েই ঘটনাস্থলে যায় পুলিশ।

আরও পড়ুন- গ্রামে গ্রামে বিষাক্ত জলের ছড়াছড়ি! ডবল-ইঞ্জিন রাজ্যে কী অবস্থা দেখুন

জানা যায়, হামলার সঙ্গে জড়িত ২২ বছর বয়সি এক তরুণ উবেদ খান। মঙ্গলবার রাত ৮টা নাগাদ তাঁকে গ্রেফতার করেছে পুলিশ। অভিযুক্তকে জিজ্ঞাসাবাদের পর পুলিশের অনুমান, পুরনো শত্রুতার জেরে এই হামলার ঘটনা। উবেদের বিরুদ্ধে একাধিক ধারায় মামলা রুজু করে তদন্ত শুরু করেছে পুলিশ। জানা যাচ্ছে, মহারাষ্ট্রের অকোলা জেলায় কংগ্রেসের বরিষ্ঠ নেতা ছিলেন হিদায়াতুল্লা। রাজ্য কংগ্রেসের সহ-সভাপতির পদে ছিলেন। ২০১৯ সালে অকোলান লোকসভা কেন্দ্রে কংগ্রেসের টিকিটে নির্বাচন লড়েছিলেন। এক বর্ষীয়ান কংগ্রেস নেতাকে খুনের ঘটনায় চাপানউতোর মারাঠা রাজনীতিতে। নেতার পরিবারে নিরাপত্তা আরও বাড়ানো হয়েছে।