সম্ভলের কুয়ো বিতর্কে নগর পালিকার রায়ে স্থগিতাদেশ সুপ্রিম কোর্টের

ওয়েব ডেস্ক: উত্তরপ্রদেশের (Uttar Pradesh) সম্ভল (Sambhal) নগর পালিকার জারি করা নোটিশ আপাতত কার্যকর করা যাবে না বলে নির্দেশ দিল সুপ্রিম কোর্ট (Supreme Court)। মসজিদ সংলগ্ন (Mosque) এক কুয়োকে (Well Controversy) ঘিরে শুরু হওয়া বিতর্কে শান্তি ও সম্প্রীতি বজায় রাখতে আদালত এই সিদ্ধান্ত নিয়েছে।

আসলে মসজিদ সংলগ্ন ওই কুয়োটি দীর্ঘদিন ধরে ব্যবহার করে আসছে মসজিদ কমিটি। তবে সম্প্রতি ওই স্থানে হরিমন্দির স্থাপনের দাবি তোলা হয়েছে। পাশাপাশি, সেখানে পুজো এবং অন্যান্য ধর্মীয় কার্যক্রমের পরিকল্পনা করা হয়েছে। নগর পালিকা এই বিষয়ে পূজোর অনুমতিও দিয়েছিল। এদিকে এই সিদ্ধান্তের বিরুদ্ধে আপত্তি জানায় মসজিদ কমিটি। মসজিদ কমিটির অভিযোগ, মসজিদ সংলগ্ন কুয়োটিকে হিন্দুদের ধর্মীয় স্থানে পরিণত করার চেষ্টা চলছে।

আরও পড়ুন: দূষণ কমাতে বাতিল হবে ডিজেল গাড়ি! বিরাট প্রস্তাব হাইকোর্টের

সুপ্রিম কোর্টের প্রধান বিচারপতি কুয়ো বিতর্ক প্রসঙ্গে বলেন, “অন্যরা ব্যবহার করলে সমস্যা কোথায়?” তবে গুগল ম্যাপের তথ্য অনুযায়ী, কুয়োটি মসজিদের সীমানার বাইরে অবস্থান করছে। তা সত্ত্বেও, পরিস্থিতি শান্ত রাখতে এবং সাম্প্রদায়িক সম্প্রীতি বজায় রাখতে নগর পালিকার নোটিশ স্থগিত রাখার সিদ্ধান্ত নিয়েছে আদালত।

উল্লেখ্য, এর আগে ১৯ নভেম্বর নিম্ন আদালত এই বিষয়ে একটি নির্দেশ জারি করেছিল। আদালতের এই নির্দেশের বিরুদ্ধে সুপ্রিম কোর্টে মামলা দায়ের করে মসজিদ কমিটি। তবে মসজিদ কমিটির মামলার বিষয়বস্তুতে কুয়োটির উল্লেখ না থাকলেও, নগর পালিকার নোটিশের প্রসঙ্গ টেনে আদালতে বিতর্কিত সৌধের সমীক্ষার বিষয়টি উত্থাপন করা হয়।